Diari Oficial de la Generalitat Valenciana


Sumari del DOGV 2927, del 11-02-1997 (1997/858118)

ORDRE de 3 de febrer de 1997, de la Conselleria de Presidència de la Generalitat Valenciana, sobre delegació de funcions en el director del Gabinet del President
-----------------------------------------------------------------------------------------------------------------------------------------------------------------

### Dades del document

Número de DOGV
:   2927

Data del DOGV
:   11-02-1997

Secció del DOGV
:   ALTRES DISPOSICIONS

Número del document
:   1997/858118


Data del document
:   03-02-1997

Organisme emissor
:   Conselleria de Presidència

Tipus de document
:   Ordre

ORDRE de 3 de febrer de 1997, de la Conselleria de Presidència de la Generalitat Valenciana, sobre delegació de funcions en el director del Gabinet del President.  
Amb l'aprovació i publicació final del Decret 44/1996, de 25 de març, del Consell de la Generalitat Valenciana i la posterior ordre de desenvolupament de 23 de maig de 1996 de la Conselleria de Presidència, s'efectuà una nova configuració dels òrgans administratius més directament lligats a la Presidència de la Generalitat.  
La disposició addicional primera de l'esmentat decret estableix que les competències i referències que en la vigent normativa es fan a la Conselleria d'Administració Pública s'entendrà que corresponen a la Conselleria de Presidència de la Generalitat Valenciana.  
En virtut d'això es manté vigent -efectuada l'adequació mencionada- l'Ordre de 31 de juliol de 1987, de la Conselleria d'Administració Pública, sobre delegació de funcions en el secretari general.  
Atés el temps transcorregut des de la publicació del decret i l'ordre esmentats en el primer paràgraf de la present ordre, raons d'eficàcia administrativa aconsellen modificar parcialment els termes de l'Ordre de 31 de juliol de 1987.  
En virtut d'això, i fent ús de les facultats conferides pels articles 35 i 68 de la Llei 5/1983, de 30 de desembre, de Govern Valencià, en relació amb el que disposa l'article 10, c) del Decret 44/1996, de 25 de març,  
ORDENE  
Article 1  
Delegar en el director del Gabinet del President les següents funcions:  
a) L'autorització i disposició de despeses i propostes de pagament amb càrrec als crèdits del capítol II dels programes 111.40 (Gabinet del President) i 112.40 (Relacions Externes), l'import de les quals no excedisca de 2.000.000 de pessetes, qualsevol que siga el sistema de pagament adoptat i el suport administratiu documental que corresponga que, així mateix, resoldrà.  
b) L'autorització i disposició de despeses i propostes de pagament amb càrrec als capítols IV i VII del programa 111.14 (Gabinet del President).  
Article 2  
La delegació d'atribucions que es disposa a la present ordre no serà obstacle perquè el conseller de Presidència puga avocar el coneixement i resolució de tots els assumptes que considere oportuns, i puga, així mateix, revocar-la en qualsevol moment.  
Tot això, de conformitat amb l'article 68 apartat 5 de la Llei 5/1983, de 30 de desembre, de Govern Valencià, i amb els articles 13.6 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els termes que s'hi estableixen.  
Article 3  
Les resolucions que es dicten en virtut de la delegació conferida per aquesta ordre posaran fi a la via administrativa d'acord amb el que estableix l'article 109 de la Llei 30/1992 en l'article 2.  
Article 4  
Sempre que es faça ús de la delegació de funcions contingudes en aquest decret, s'haurà de fer constar en la resolució adoptada, segons estableixen l'article 68.6 de la Llei 5/1983, de 30 de desembre, de Govern Valencià, i l'article 13.4 de la Llei 30/1992, reiteradament esmentada.  
DISPOSICIÓ DEROGATÒRIA  
Queda derogada l'Ordre de 31 de juliol de 1987, de la Conselleria d'Administració Pública sobre delegació de funcions en el secretari general només en aquells extrems que resulte modificada per la present ordre, i mantindrà la seua vigència en els no afectats per aquesta.  
DISPOSICIÓ FINAL  
La present ordre entrarà en vigor a l'endemà de la seua publicació en el Diari Oficial de la Generalitat Valenciana.  
   
València, 3 de febrer de 1997  
El conseller de Presidència,  
JOSÉ JOAQUÍN RIPOLL SERRANO